[bookmark: _Hlk131075790]3 priedas „Sutarties projektas“

MODULINIO KONTEINERINIO NAMELIO AUTOBUSŲ STOTELĖS PAVILJONUI SU ĮRENGIMU (MONTAVIMU) PIRKIMO SUTARTIS

2025 m. ____________ d. Nr. S-_____
Kazlų Rūda

Kazlų Rūdos savivaldybės administracija, įstaigos kodas 188777932, kurios buveinė įregistruota adresu Atgimimo g. 12, 69413 Kazlų Rūda (toliau tekste – Užsakovas), kuriai atstovauja (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), viena šalis, (Rangovas), juridinio asmens kodas (nurodomas kodas), (toliau tekste – Rangovas), atstovaujamas (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), toliau kartu vadinami Šalimis, o kiekvienas atskirai – Šalimi, sudarė šią sutartį dėl Modulinio konteinerinio namelio autobusų stotelės paviljonui su įrengimu (montavimu) pirkimas (toliau – Sutartis).

I. SUTARTIES DALYKAS IR VYKDYMAS

1. Sutarties dalykas – Modulinio konteinerinio namelio autobusų stotelės paviljonas (toliau – Prekė) su įrengimu (montavimu) pirkimas (toliau – Darbai). Pirkimo objektas apibūdintas ir reikalavimai jam nustatyti Pirkimo sąlygų 2 priede „Techninė specifikacija“.
2. Darbų atlikimo vieta – S. Daukanto g. 19M, Kazlų Rūda, Kazlų Rūdos sav.
3. Prekės - Modulinio konteinerinio namelio 3500x3000x3000 mm gamyba ir pastatymas ant pamatinių stulpelių S. Daukanto g. Kazlų Rūdoje. Bei elektros kabelio atvedimas nuo S. Daukanto g. 19N iki modulinio namelio (darbus ir kiekius Rangovas įsivertina pats). 

II. SUTARTIES KAINA IR KAINODAROS TAISYKLĖS

4. Bendra Sutarties kaina __________ Eur (vertė nurodoma žodžiais ir skaičiais), tame skaičiuje 21 proc. pridėtinės vertės mokestį (toliau – PVM) sudaro __________ Eur (vertė nurodoma žodžiais ir skaičiais).
5. [bookmark: _Hlk28007990]Sutarties kaina nurodyta Rangovo pasiūlyme (Sutarties 1 priedas): 
	Eil.
Nr.
	Pavadinimas
	Kaina EUR, be PVM
	PVM, EUR
	Kaina, EUR su PVM

	1.
	Išpildomosios dokumentacijos parengimas
	
	
	

	2.
	Modulinio konteinerinio namelio autobusų stotelės paviljonas su įrengimu (montavimu)
	
	
	

	Viso:
	
	
	

	
	


6. Į Sutarties kainą yra įskaičiuoti visi Rangovo patiriami Darbų atlikimo, Prekės gamybos ir  pristatymo kaštai, medžiagos, įrangos bei priemonių įsigijimo išlaidos, Rangovo mokami mokesčiai, rinkliavos ir kitos išlaidos, susijusios su tinkamu Sutarties įsipareigojimų vykdymu. 
7. Sutarties kaina nurodyta Sutarties 4 punkte yra galutinė ir apima visas tiesiogines ir netiesiogines su Darbų atlikimu ir Prekės gamyba susijusias visas išlaidas ir mokesčius. 
8. Šiai Sutarčiai yra taikoma fiksuotos kainos kainodara, kaip tai numatyta Kainodaros taisyklių nustatymo metodikoje, patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktuali redakcija) (toliau – Kainodaros taisyklės).
9. Už atliekamus Darbus avansinis mokėjimas nenumatomas.
10. Sutartyje nurodyta fiksuota kaina yra peržiūrima / perskaičiuojama pasikeitus PVM mokesčio tarifui. Kaina keičiama vadovaujantis Lietuvos Respublikos pridėtinės vertės mokesčio įstatymo nustatyta tvarka apskaičiuotas PVM tarifas. 
11. Kainos perskaičiavimas šioje Sutartyje numatytu atveju įforminamas abiejų Šalių raštišku susitarimu.
12. Pasikeitus kitiems mokesčiams Sutartyje nurodyti fiksuota kaina nebus perskaičiuojama. Papildomi darbai, iškilus poreikiui juos įsigyti, būtų perkami teisės aktų nustatyta tvarka.
13. Užsakovas su Rangovu už faktiškai laiku ir kokybiškai atliktus Darbus atsiskaito per 30 (trisdešimt) kalendorinių dienų, vadovaujantis Mokėjimų, atliekamų pagal komercinius sandorius, vėlavimo prevencijos įstatymo pakeitimo įstatymu 5 straipsnio 1 dalį, pateikiant PVM sąskaitą faktūrą. PVM sąskaitos faktūros pateikiamos, naudojantis informacinės sistemos „SABIS“ priemonėmis. Prisijungti prie elektroninės paslaugos galima interneto adresu https://sabis.nbfc.lt/ 
14. Vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas arba VPĮ) 22 straipsnio 3 dalimi, PVM sąskaitos faktūros priimamos ir apdorojamos, vadovaujantis Lietuvos Respublikos finansinės apskaitos įstatymo 6 straipsnio 4 dalimi.
15. Rangovas ne vėliau kaip iki paskutinės mėnesio dienos pateikia Užsakovui atliktų Darbų perdavimo-priėmimo aktą/-us ir/ar pažymą/-as apie atliktus Darbų vertę po 2 (du) egz., pasirašytus Rangovo. 
16. Užsakovas pasirašo atliktų Darbų perdavimo-priėmimo aktą/-us ir/ar pažymą/-as apie atliktų Darbų vertę arba pateikia motyvuotą atsisakymą juos pasirašyti per 5 (penkias) darbo dienas nuo jų gavimo dienos.
17. Jeigu Užsakovas per 5 (penkias) darbo dienas nepagrįstai nepasirašo Sutarties 18 punkte nurodytų dokumentų, Šalys supranta, kad pateiktuose dokumentuose nurodyta Darbų dalis suteikta, ir Rangovas turi teisę reikalauti, kad Užsakovas sumokėtų joje nurodytą kainos dalį.
18. Užsakovas, atsižvelgdamas į Darbų neatitikimų / trūkumų (jei tokių nustatoma) pobūdį, kiekį bei sudėtingumą, nurodo Rangovui protingą terminą Darbų neatitikimams / trūkumams pašalinti, kuris skaičiuojamas nuo raštiškų pastabų pateikimo Rangovui dienos. Rangovui per Užsakovo nurodytą protingą terminą pašalinus Darbų trūkumus / neatitikimus, Šalys pasirašo Darbų  perdavimo-priėmimo aktą.

III. SUTARTIES GALIOJIMAS, VYKDYMO PRADŽIA, TRUKMĖ IR TERMINAI

19. Ši sutartis įsigalioja nuo tada, kai ją pasirašo abi Sutarties šalys ir galioja iki visiškų sutartinių įsipareigojimų įvykdymo, arba kol Šalys sutaria ją nutraukti, arba įvykdomos visos sutarties sąlygos. 
20. Darbų vykdymo laikotarpis 6 (šeši) mėnesiai nuo Sutarties įsigaliojimo dienos.

IV. SUBRANGOVAI IR SUBRANGOVŲ KEITIMO TVARKA

21. Sutartyje numatytų paslaugų suteikimui Paslaugų teikėjas subtiekėjų nepasitelks. 
arba
22. Sutarties vykdymui Paslaugų teikėjas pasitelks šiuos subteikėjus: (nurodyti).
23. Paslaugų tekėjas, iš anksto raštu suderinęs su Užsakovu, gali Sutarties vykdymo metu pakeisti subteikėjus, tačiau pakeisti subteikėjai privalo būti ne žemesnės kvalifikacijos (jei taikoma). ir ne mažesnės patirties (jei taikoma), kaip subteikėjai, nurodyti Pasiūlyme. Sutarties vykdymo metu, kai subteikėjai netinkamai vykdo įsipareigojimus Paslaugų teikėjui, taip pat tuo atveju, kai subteikėjai nepajėgūs vykdyti įsipareigojimų dėl iškeltos bankroto bylos, pradėtos likvidavimo procedūros ir pan. padėties, Paslaugų tekėjas gali pakeisti subteikėjus. Apie tai jis turi informuoti Užsakovą, nurodydamas subteikėjų pakeitimo priežastis. Gavęs tokį pranešimą, Užsakovas kartu su Paslaugų teikėju subteikėjų pakeitimą įformina abiejų Sutarties šalių pasirašomu protokolu (jei taikoma).
24. [bookmark: _Hlk189574785]Užsakovas, vadovaujantis Viešųjų pirkimų įstatymo 88 straipsnio 2 dalimi, numato tiesioginio atsiskaitymo su subteikėjais galimybę (jei taikoma).
25. Užsakovas ne vėliau kaip per 3 darbo dienas nuo Sutarties 26 punkte nurodytos informacijos gavimo raštu informuoja subteikėjus apie tokią tiesioginio atsiskaitymo galimybę, o subteikėjas, norėdamas pasinaudoti tokia galimybe, raštu pateikia prašymą Užsakovui. Subteikėjui, nusprendus pasinaudoti Sutarties 32 punkte nurodyta tiesioginio atsiskaitymo galimybe, bus sudaroma Trišalė sutartis tarp Užsakovo, Paslaugų teikėjo ir subteikėjo, kurioje bus aptarta tiesioginio atsiskaitymo su subteikėju tvarka (jei taikoma).
26. Užsakovas privalo per 3 darbo dienas nuo Sutarties 23 punkte nurodyto protokolo pasirašymo dienos informuoti naujai pasitelktus Subteikėjus apie tiesioginio atsiskaitymo galimybę (jei taikoma).

V. SUTARTIES ŠALIŲ PAREIGOS IR TEISĖS

27. Rangovas įsipareigoja:
27.1.  darbus vykdyti pagal Pirkimo sąlygų 2 priede „Techninė specifikacija“ nustatytus kriterijus ir reikalavimus;
27.2. atlikti visus numatytus Darbus per Sutarties 20 punkte nurodytą laikotarpį;
27.3. už darbams vykdyti reikalingų leidimų, sutikimų ar kitų dokumentų būtinumą (gavimą) atsako Rangovas. Rangovui parengiamas įgaliojimas statybos užbaigimo procedūroms atlikti (jei reikalinga). Išpildomoji dokumentacija, atliktų darbų aktai formos F2, pažyma apie atliktų darbų vertę F3, po 2egz., darbų perdavimo–priėmimo aktas.
27.4. [bookmark: _Hlk195012470]atlikti visus numatytus Darbus naudojant savo medžiagas ir gaminius, kurie sertifikuoti Lietuvos Respublikoje, bei darbo priemones, kurios yra kokybiškos ir atitinka Užsakovo poreikius ir reikalavimus numatytus Pirkimo sąlygų 2 priede „Techninė specifikacija“;
27.5. pagal galiojančiuose Lietuvos Respublikos teisės aktuose nurodytus reikalavimus, paskirti kvalifikuotus specialistus Darbams atlikti ir užtikrinti, kad Sutarties sudarymo momentu ir visą jos galiojimo laikotarpį Darbus atliktų reikiamas ir optimalus specialistų skaičius  bei Rangovo specialistai turėtų reikiamą kvalifikaciją ir patirtį; 
27.6. tuo atveju, jeigu Rangovo specialistų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad pirkimo Sutartį vykdys tik tokią teisę turintys asmenys. Jei Sutartį vykdys ne tam teisę turintys asmenys, tai bus laikoma esminiu Sutarties sąlygų pažeidimu;
27.7. garantuoti ir atsakyti už darbo saugumą objekte, priešgaisrinę ir aplinkos apsaugą bei darbo higieną objekto teritorijoje, savo darbo vietoje, taip pat gretimos aplinkos apsaugą ir greta Darbų vykdymo teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Atsakomybė už nelaimingus atsitikimus darbe tenka Rangovui. Rangovas užtikrina, kad nebus pažeisti trečiųjų asmenų interesai;
27.8. imtis visų priemonių Užsakovo, jam patikėto turto saugumui užtikrinti ir prisiimti atsakomybę už bet kokį aplaidumą, dėl kurio tas turtas buvo prarastas arba sugadintas;
27.9. atsako už tuos ieškinius, reikalavimus, nuostolius ar žalą, kurie yra tiesiogiai susiję su Rangovo sutartinių prievolių nevykdymu;
27.10. [bookmark: _Hlk127802880]teikti Užsakovui visą informaciją susijusią su Darbų vykdymu;
27.11. parengti atliktų Darbų perdavimo-priėmimo aktus ir / ar pažymas apie atliktų Darbų vertę. Atliktų Darbų dokumentacija turi būti detalizuota, aiški ir parengta pagal Užsakovo reikalavimus;
27.12. užsakovui raštu nurodžius atliktų Darbų trūkumus / neatitikimus, ištaisyti juos savo sąskaita per Užsakovo nurodytą protingą terminą;
27.13. užbaigęs Darbus, nedelsiant pateikti visus reikiamus dokumentus dėl Darbų užbaigimo bei dalyvauti Darbų užbaigimo procedūrose šioje Sutartyje nurodytomis sąlygomis;
27.14. įvykdęs Sutartyje numatytus ir reikalingus Darbus iki jų perdavimo Užsakovui dienos, savo lėšomis pašalinti Darbų metu susikaupusias įvairias atliekas, o utilizuotinas – utilizuoti savo lėšomis;
27.15. PVM sąskaitą faktūrą pateikti ne vėliau kaip iki kito mėnesio 10 (dešimtos) kalendorinės dienos informacinės sistemos „SABIS“ priemonėmis;
27.16. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
27.17. vykdyti Užsakovo raštiškus teisėtus nurodymus, susijusius su šios Sutarties vykdymu;
27.18. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti užbaigti Darbų atlikimą šioje Sutartyje nustatytais terminais;
27.19. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį ir (ar) kylančias iš šios Sutarties.
37. Rangovas turi teisę:
37.1. gauti Sutarties kainą pagal nurodytus Sutarties 4 punkte fiksuotą kainą su sąlyga, kad jis tinkamai ir laiku įvykdė / atliko visus šioje Sutartyje numatytus įsipareigojimus;
37.2. naudotis Lietuvos Respublikos įstatymuose numatytomis Rangovo teisėmis;
37.3. jei vykdant Sutarties sutartinius įsipareigojimus naudojami konkretūs gaminių pavadinimai, jų modeliai ar šaltiniai, konkretūs procesai, būdingi Rangovo medžiagoms, įrangai, priemonėms, Darbų vykdymo / atlikimo procesams, ar prekės ženklai, patentai, tipai, konkreti kilmė ar gamyba, nuorodos į standartus ir / ar technologijas yra rekomendacinio bei orientacinio pobūdžio ir gali būti pakeisti lygiaverte (ne blogesniais techniniais rodikliais ir atitinkančią reikalaujamus kokybės parametrus) kitų gamintojų produkcija (prekėmis), Rangovas nėra įpareigotas siūlyti ir / ar naudoti konkrečių gamintojų produkciją, o standartai, techniniai liudijimai ar bendrosios techninės užduoties gali būti taikomi lygiaverčiai nurodytiems. Lygiavertiškumo įrodymas yra Rangovo pareiga.
38. Užsakovas įsipareigoja:
38.1. laiku priimti iš Rangovo tinkamai bei kokybiškai atliktus Darbus ir laiku už juos atsiskaityti šioje Sutartyje nustatyta tvarka; 
38.2. Rangovui sudaryti visas sąlygas, suteikti informaciją ir / ar dokumentus, būtinus Darbams atlikti. 
39. Užsakovas turi teisę:
39.1. kontroliuoti ir prižiūrėti ar atliekamų Darbų eiga, kiekis, kaina, medžiagų kokybė ir įrangos naudojimas atitinka pateiktus atliktų Darbų perdavimo-priėmimo aktą/-us ir ar pažymą/-as apie atliktų Darbų vertę, PVM sąskaitas faktūras;
39.2. reikalauti, kad Rangovas Darbus vykdytų, laikydamasis normatyvinių Statybos reglamento  dokumentų reikalavimų;
39.3. jeigu Darbai atlikti nekokybiškai, nepasirašyti atliktų Darbų perdavimo-priėmimo aktą / -us ir / ar pažymą / -as apie atliktų Darbų vertę bei nemokėti už atliktus Darbus tol, kol Rangovas nepašalins nustatytų trūkumų / neatitikimų pagal pareikštą pretenziją;
39.4. reikalauti, kad Rangovas, atlikęs Darbus, pažeisdamas šioje Sutartyje numatytas sąlygas, nesilaikęs teisės aktų reikalavimų, per nustatytą protingą terminą:
39.4.1. neatlygintinai pakeistų nekokybiškas medžiagas, gaminius, arba
39.4.2.  neatlygintai pagerintų atliekamų Darbų kokybę, arba
39.4.3.  neatlygintai ištaisytų netinkamai atliktus Darbus, arba
39.4.4.  atlygintų Užsakovui Darbų trūkumų šalinimo išlaidas.
39.4.5. Darbų rezultato, įrengimų ar Rangovo naudojamų medžiagų atsitiktinio žuvimo ar sugadinimo atveju nuo Darbų pradžios iki Darbų perdavimo Užsakovui momento, rizika tenka Rangovui.


VI.  SUTARTIES ŠALIŲ ATSAKOMYBĖ

40. Šalių atsakomybė nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
41. Užsakovas, nepagrįstai uždelsęs atsiskaityti už atliktus Darbus nustatytu laiku, ir Rangovui pareikalavus, moka Rangovui 0,03 proc. dydžio delspinigius nuo nesumokėtos sumos už kiekvieną uždelstą dieną per ataskaitinį kalendorinį mėnesį, už kurį pateikta PVM sąskaita faktūra, bet ne daugiau kaip 5 proc. bendros Sutarties kainos, neįskaitant PVM.
42. Rangovas pagal Sutarties nuostatas nurodytu laiku neatlikęs Darbų, ir Užsakovui pareikalavus, moka Užsakovui 0,03 proc. Sutarties kainos dydžio delspinigius už kiekvieną uždelstą dieną, bet ne daugiau kaip 5 proc. bendros Sutarties kainos, neįskaitant PVM.
43. Jei apskaičiuoti delspinigiai viršija 5 proc. bendros Sutarties kainos, neįskaitant PVM, Užsakovas gali, prieš tai raštu įspėjęs Rangovą:
43.1. išskaičiuoti delspinigių sumą iš Rangovui mokėtinų sumų;
43.2. nutraukti Sutartį.
44. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

VII. NENUGALIMOS JĖGOS APLINKYBĖS (FORCE MAJEURE)

45. [bookmark: P50805_6_212_2][bookmark: _Hlk166676289][bookmark: P19130_2][bookmark: P22004_2]Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz. Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos (force majeure) aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos (force majeure) aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos (force majeure) aplinkybėms šios Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už šioje Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. 
46. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (force majeure) aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
47. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

VIII. SUTARTIES KEITIMAS, STABDYMAS, NUTRAUKIMAS

48. Sutartis gali būti keičiama, vadovaujantis Viešųjų pirkimų įstatymo 89 straipsnio nuostatomis. 
49. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavus tokį prašymą, privalo jį išnagrinėti per 5 (penkias) darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
50. Sutarties pakeitimai Sutartyje numatytais atvejais įforminami abipusiu Šalių raštišku susitarimu, kuris yra galiojančios Sutarties tąsa ir neatskiriama jos dalis. 
51. Vadovaujantis VPĮ 89 straipsnio 1 dalies 2 b) papunkčiu, atskiro pakeitimo vertė negali viršyti 50 proc. bendros Sutarties kainos. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo.
52. Esant svarbioms aplinkybėms, nepriklausančiomis nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pav. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Rangovo įsipareigojimų ar kurios nors jų dalies, kuri negali būti vykdoma, vykdymą. 
53. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas. 
54. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui ne trumpesniam nei 60 (šešiasdešimt) kalendorinių dienų, praėjus 60 (šešiasdešimt) kalendorinių dienų Rangovas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) kalendorinių dienų arba nutraukti Sutartį.
55. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Rangovo sutartinių įsipareigojimų įvykdymo pabaigos. 
56. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, Rangovo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas. 
57. Užsakovas taip pat turi teisę sustabdyti Darbų ar kurios nors jų dalies vykdymą, jeigu jam pagrįstai kyla įtarimų dėl tiekiamų Darbų  kokybės ir reikia laiko patikrinti bei įsitikinti tiekiamų Darbų kokybe. Tokiu atveju Darbų ar jų dalies tiekimo stabdymas galimas iki 5 (penkių) darbo dienų. Sustabdytų Darbų ar jų dalies vykdymas atnaujinamas šios Sutarties 54 ir 55 punktuose nustatyta tvarka. Užsakovo galimybė pasinaudoti šia teise negali priklausyti nuo Rangovo valios ar būti jo įtakojama.
58. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).
59. Kai dėl esminių klaidų ar pažeidimų Sutartis tampa negaliojančia, Užsakovas stabdo Sutarties vykdymą. Jei minėtos klaidos ar pažeidimai vyksta dėl Rangovo kaltės, Užsakovas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Rangovui arba gali pareikalauti grąžinti jau sumokėtas sumas.
60. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
61. Sutartis gali būti nutraukiama raštišku Šalių susitarimu, jei kuri nors iš Šalių nevykdo įsipareigojimų pagal šią Sutartį ir  kitais teisė aktų numatytais pagrindais.
62. Rangovas turi teisę vienašališkai nutraukti Sutartį tik dėl svarbių priežasčių. Tokiu atveju Rangovas privalo visiškai atlyginti Užsakovo patirtus nuostolius. Apie tokį Sutarties nutraukimą Rangovas raštu praneša Užsakovui prieš 60 (šešiasdešimt) kalendorinių dienų.
63. Užsakovas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Rangovui prieš 60 (šešiasdešimt) kalendorinių dienų.
64. Užsakovas po Sutarties nutraukimo turi kiek galima greičiau patvirtinti atliktų Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir Užsakovo skolą Rangovui.
65. Jei Sutartis nutraukiama Užsakovo iniciatyva dėl Rangovo kaltės, Užsakovo patirti nuostoliai ar išlaidos išieškomi, išskaičiuojant juos iš Rangovui mokėtinų sumų.
66. Sutartį nutraukus dėl Rangovo kaltės, be jam priklausančio atlyginimo už atliktus Darbus, Rangovas neturi teisės į kokių nors patirtų nuostolių ar žalos kompensaciją.

IX. GINČŲ NAGRINĖJIMO TVARKA

67. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu. Ginčas turi būti išspręstas per ne ilgesnį nei 30 (trisdešimt) kalendorinių dienų terminą nuo pasiūlymo ginčą spręsti derybomis gavimo dienos.
68. Kilus ginčui, Šalis raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis  privalo į jį atsakyti per 10 (dešimt) darbo dienų nuo pasiūlymo ginčą spręsti derybomis gavimo dienos. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
69. Jeigu Šalims nepavyksta išspręsti ginčo dvišalių derybų būdu per 30 (trisdešimt) kalendorinių dienų nuo derybų pradžios, visi ginčai, kylantys dėl šios Sutarties ar su ja susiję, bus sprendžiami Lietuvos Respublikos įstatymų nustatyta tvarka.
70. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.

X. KITOS NUOSTATOS

71. Šalys sutinka laikyti Sutarties galiojimo metu gautą informaciją konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.
72. Kiekviena iš Šalių pareiškia ir garantuoja kitai Šaliai, kad:
72.1. Šalis yra tinkamai įsteigta ir teisėtai veikia pagal Lietuvos Respublikos įstatymus;
72.2. Šalis atliko visus teisinius veiksmus, būtinus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Darbams atlikti;
72.3. sudarydama šią Sutartį, Šalis neviršys savo kompetencijos ir nepažeis ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
73. Sutarties Šalys susirašinėja ir bendrauja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti paštu, elektroniniu paštu, patvirtinant gavimą, Sutartyje nurodytais adresais ar elektroninio pašto adresais, kitais adresais ir / ar elektroninio pašto adresais.
74. Jei pasikeičia Šalies adresas, rekvizitai ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio Pranešimo, išsiųsto pagal tuos duomenis.
75. Bet kokie pranešimai vienos Šalies perduodami kitai šaliai pagal šią Sutartį, bei susitarimai dėl Sutarties sąlygų pakeitimų, siunčiami elektroniniu paštu, nurodytu Sutarties 76 punkte. Pranešimai, kuriais Šalys reikalauja atlikti veiksmus, siunčiami elektroniniu paštu ir paštu, tokie pranešimai įsigalioja nuo jų pristatymo elektroniniu paštu ar paštu kitai Šaliai dienos. Pranešimą, kuriuo viena Šalis reikalauja atlikti veiksmus, išsiųstą tik elektroniniu paštu, kita Šalis gali laikyti negaliojančiu ir neatlikti pranešime nurodytų veiksmų. Visi numatomi Sutarties pakeitimai dėl Sutarties sąlygų privalo būti derinami raštu ir siunčiami elektroniniu paštu, nurodytu Sutarties 76 punkte, tik po abiejų Šalių susitarimo dokumento dėl šios Sutarties sąlygų pakeitimo pasirašymo.
76. Šalys įsipareigoja imtis visų priemonių laiku ir sąžiningai vykdyti visas šios Sutarties sąlygas. Visi klausimai, susiję su šia Sutartimi, sprendžiami bendraujant su Šalių atsakingais asmenimis:
	
	Užsakovo atsakingas asmuo
	Rangovo atsakingas asmuo

	Vardas, pavardė
	Ingrida Černiauskienė
	

	Adresas
	Atgimimo g. 12, 69443 Kazlų Rūda
	

	Telefonas
	+370 686 67 438
	

	El. paštas
	ingrida.cerniauskiene@kazluruda.lt 
	


77. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai taliai be išankstinio raštiško kitos Šalies sutikimo.
78. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
79. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
80. Ši sutartis sudaryta lietuvių kalba. Sutartį pasirašant fiziniu parašu, Sutartis sudaroma 2 (dviem) egzemplioriais, turinčiais vienodą teisinę galią – po vieną kiekvienai šaliai. Sutartį pasirašant elektroniniu būdu sudaromas 1 (vienas) Sutarties egzempliorius
81. Ši Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų elektroniniais parašais.
[bookmark: _Hlk125356480] 81. Sutarties priedai: 
 81.1. Rangovo pasiūlymas;
 81.2. Techninė specifikacija.
XI. ŠALIŲ REKVIZITAI

	UŽSAKOVAS
	RANGOVAS

	Kazlų Rūdos savivaldybės administracija
	

	Atgimimo g. 12, 69443 Kazlų Rūda
	

	Įstaigos kodas 188777932
	

	A. s. Nr. LT47 7300 0100 8716 3022
	

	„Swedbank“, AB, b. k. 73000
	

	Tel. +370 343 95 276
	

	El. paštas priimamasis@kazluruda.lt 

